钦定古今图书集成/理学汇编/字学典/第112卷 > 娄机
## 钦定古今图书集成/理学汇编/字学典/第112卷 > 娄机

按《宋史》本传：“娄机，字彦发，嘉兴人。乾道二年进士，为
太常博士、秘书郎。时皇太子始就外傅，以机兼资善
堂小学教授。以累朝事亲、修身、治国、爱民四事，手书
以献。太子寘之坐右，朝夕观省，多所裨益。太子得机
所著《广干禄字》一编，尤喜，命戴溪跋之。擢监察御史，
迁礼部尚书，同知枢密院事、参知政事。嘉定二年，以”
资政殿学士知福州。机深于尺牍，人多藏弆云。
按《汉隶字源序》，《汉隶字源》，欈李娄君彦发所辑也。合
蔡中郎诸人笔力通神之妙，皆聚此编。